Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1118

8. Szavatoló tõke A szavatoló tõke értékét ez a sor jelenti. (a 6.sor összegébõl le kell vonni a 7. sorban lévõ összeget.) Ez a szavatoló tõke a tõkemegfelelési mutató számításának, illetve a szavatoló tõkéhez rendelt más korlátozó elõírásnak a viszonyítási alapja. A jegyzett tõke módosulásával (felemelésével, leszállításával) kapcsolatosan az új adatok (szavatoló tõke, illetve tõkemegfelelési mutató) megállapítására vonatkozó számításokat a szükséges dokumentumokkal együtt a Felügyelet részére meg kell küldeni. III. B TÕ KEMEGFELELÉSI MUTATÓ SZÁMÍTÁS A jelentés kitöltése Az eszköztételek súlyozása a vonatkozó (TMM) jogszabály alapján történik.3 A tábla részletezõ soraiban szereplõ megfogalmazások a tõkemegfelelési mutató számításáról szóló rendelet egyes alpontjaira való hivatkozások, ezért a levonandó tételek sorrendjének mindenkor meg kell egyezni a TMM jogszabályban felsoroltakkal. A táblázat kitöltésekor a mérlegfõösszegbõl kell kiindulni, amely már nettó (kockázati céltartalék nélküli) érték, ezért az a) oszlopba az eszköztételeket a nettó értéken lehet figyelembe venni (a kockázati céltartalék kétszeres számbavételének elkerülése végett). A táblázat rendszere a TMM számítására vonatkozó rendelet szerint épül fel és a sorok kitöltése is az ott meghatározott tartalomnak megfelelõen történik. Az eszköztételeket a mérleg szerinti (kockázati céltartalékkal csökkentett) értéken kell súlyozni, a felsorolásnak megfelelõ részletezésben. Egy eszköztételt (követelést) csak egyszer lehet figyelembe venni, de a súlyozás szerint meg kell osztani, amennyiben csak részben felel meg az egyik súlyozási feltételnek.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes